დრაკონის სახლი
დრაკონის სახლი (ინგლ. House of the Dragon) — ამერიკული ფენტეზი და დრამატული სატელევიზიო სერიალი, რომელიც HBO-სთვის ჯორჯ რეიმონდ რიჩარდ მარტინისა და რაიან კონდალის მიერ მომზადდა. „სატახტოთა თამაშის“ (2011–2019) პრიკველი, ეს არის მეორე სატელევიზიო სერიალი ყინულისა და ცეცხლის სიმღერის ფრენჩაიზში. კონდალი და მიგელ საპოჩნიკი პირველი სეზონის პროდიუსერად მუშაობდნენ. სერიალი დაფუძნებულია მარტინის 2018 წელს გამოშვებულ წიგნზე „ცეცხლი და სისხლი“. სერიალში მოქმედება ვითარდება, ეიგონის დაპყრობიდან 100 წლის შემდეგ პერიოდში. სიუჟეტში ასახული არის ტარგარიენების საგვარეულოს დამანგრეველი ომი, რომელიც ცნობილია როგორც „დრაკონების ცეკვა“. დრაკონის სახლმა, პირდაპირი დაკვეთა მიიღო 2019 წლის ოქტომბერში და ქასთინგი დაიწყო 2020 წლის ივლისში. პრემიერა შედგა 2022 წლის 21 აგვისტოს, პირველი სეზონი 10 ეპიზოდისგან შედგება. პრემიერიდან 5 დღის შემდეგ სერიალს მეორე სეზონი დაუმტკიცდა. საპონჩიკმა თავისი თანამდებობა დატოვა პირველი სეზონის შემდეგ, ამიტომაც კონდალი დარჩა ერთადერთი პროდიუსერი. მეორე სეზონის პრემიერა შედგა 2024 წლის 16 ივნისს, რომელიც 8 ეპიზოდისგან შედგება. 2024 წლის ივნისში მეორე სეზონის პრემიერამდე დაამტკიცეს სერიალის მესამე სეზონი. პირველმა სეზონმა დაიმსახურა მოწონება მისი პერსონაჟების განვითარების, ვიზუალური ეფექტების, სცენარის, რამინ ჯავადის პარტიტურისა და სპექტაკლების მიმართ. თუმცა, ტემპი, კონკრეტულად დროის ნახტომები და ზოგიერთი სცენის ბნელი განათება გააკრიტიკეს. სერიალის პრემიერას 10 მილიონზე მეტი მაყურებელი ყავდა, რაც არის რეკორდი HBO-ს ისტორიაში. ოქროს გლობუსის მე-80-ე დაჯილდოებაზე „დრაკონის სახლმა“ გაიმარჯვა საუკეთესო სატელევიზიო სერიალში - დრამა, ხოლო ემა დ'არსი იყო ნომინირებული საუკეთესო მსახიობი ქალის ნომინაციაში სატელევიზიო სერიალში - დრამა. სერიალმა მოიპოვა პრაიმტაიმის ემის ჯილდოს ცხრა ნომინაცია, მათ შორის საუკეთესო დრამატული სერიალები და მოიგო სამი ბრიტანეთის აკადემიის სატელევიზიო კრაფტის ჯილდო.